Petrus, Dei gracia Senon. archiepiscopus, omnibus presentes litteras inspecturis, in Domino salutem. Noverint universi, quod constituti coram nobis in jure, Hugo Rufus, de Arcea, maior ecclesie Sancti-Petri-Vivi Senonensis, et Edelina, uxor ejus, Symon, Rainaudus, Odo, Stephanus Rufus, Milo, Stephanus Frasions et Oselia, filii eorumdem, recognoverunt se esse homines de corpore ecclesie Sancti-Petri-Vivi Senon., abonatos ad duos solidos abbati ejusdem ecclesie, nomine tallie, ad festum Sancti-Petri erga ipsos et eorum heredes omnibus aliis consuetudinibus, usibus et justicia terre sue et escasuris, secundum usus vel consuetudines burgi Sancti-Petri. Albas, vero, dicte ecclesie recognovit coram nobis, quod ipsos abonavit, et eorum heredes ad duos solidos predictos, salvis ecclesie sue omnibus predictis, sicut superius est expressum. In cujus rei memoriam et testimonium presentes litteras sigillo nostro fecimus roborari. Actum, anno Gracie Mº CCº vicesimo, mense augusto.